เรื่องร้องเรียน (สะพาน,จราจร,น้ำท่วม,ถนน,ร้องเรียน) วันที่ 2022-10-28 03:04:23 — แขวงช่องนนทรี เขตยานนาวา กรุงเทพมหานคร
ร้องเรียนปรับปรุงการจราจรและสภาพถนน ถนนพระราม 3 ช่วงก่อนสามแยกไฟแดงทางขึ้นสะพานภูมิพล 1&2

1. "รถติด" ปัจจุบันนี้การจราจรติดขัดมากทั้งเช้าและเย็นอยู่แล้ว เนื่องจากต้องติดไฟแดงก่อนเลี้ยวขวาขึ้นสะพานภูมิพล  ถ้าในอนาคตสะพานข้ามแยกจากศูนย์ประชุมแห่งชาติสิริกิติ์สร้างเสร็จ จะทำให้รถยิ่งติดหนักมากขึ้นอีกอย่างแน่นอน เพราะรถจากในเมืองจะวิ่งมาถึงถนนพระราม 3 เร็วขึ้นมาก และมาติดสะสมที่ไฟแดงก่อนขึ้นสะพานภูมิพล  ขอให้รีบหาทางแก้ไขอย่างเร่งด่วนก่อนที่สะพานข้ามแยกสิริกิติ์จะเปิดใช้งาน เช่น "ทำถนนเชื่อมเข้าทางขึ้นสะพานภูมิพลโดยตรง โดยไม่ต้องติดไฟแดง"

2. "ถนนแย่" สภาพผิวถนนแย่มาก เป็นหลุมเป็นบ่อตลอดทาง 

3. "น้ำท่วม" แม้ฝนไม่ตก แต่ในช่วงน้ำทะเลหนุนสูง จะมีน้ำไหลทะลักจากซอยที่ติดกับแม่น้ำเข้ามาที่ถนนปริมาณมาก จนถนนเลนซ้ายวิ่งไม่ได้และบางครั้งน้ำท่วมจนถึงขอบฟุทบาท จราจรติดขัดมากขึ้นอีก

สะพานภูมิพล 1&2 มีจุดประสงค์เพื่อให้ประชาชนสามารถสัญจรเข้าและออกนอกเมืองได้สะดวกรวดเร็ว ถึงแม้บนสะพานภูมิพลการจราจรคล่องตัว "แต่กลับต้องมาติดไฟแดงเป็นเวลานานก่อนขึ้นสะพาน" วิ่งผ่าน "ถนนเป็นหลุมเป็นบ่อ" ทั้งยัง "มีปัญหาน้ำท่วมขัง"  จึงขอให้ช่วยเร่งตรวจสอบและดำเนินการแก้ไขโดยด่วนที่สุดค่ะ

ขอบพระคุณมากค่ะ